**Všeobecne záväzné nariadenie obce Veľké Kosihy**

**č. 1 /2015**

**o podmienkach predaja výrobkov a poskytovania služieb na trhových miestach**

Návrh VZN vyvesený na úradnej tabuli obce : 05.05.2015

Návrh VZN zverejnený na internetovej adrese obce : 05.05.2015

Lehota na predloženie pripomienok k návrhu VZN do(včítane): 20.05.2015

Doručené pripomienky (počet) : 0

Vyhodnotenie pripomienok k návrhu VZN uskutočnené: 19.05.2015

VZN schválené Obecným zastupiteľstvom v Veľkých Kosihách: 21.05.2015

VZN vyvesené na úradnej tabuli obce Veľké Kosihy: 22.05.2015

VZN zvesené za úradnej tabuli obce Veľké Kosihy: 08.06.2015

**VZN nadobúda účinnosť dňom 06.06.2015**

**Všeobecne záväzné nariadenie obce Veľké Kosihy**

 **č. 1/2015**

**o podmienkach predaja výrobkov a poskytovania služieb**

**na trhových miestach**

 Obecné zastupiteľstvo obce Veľké Kosihy v zmysle ustanovenia § 3 ods. 3, § 7 ods. 1 zákona NR SR č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní v znení neskorších predpisov a v zmysle ustanovenia § 6 ods. 1, § 11 ods. 4 písm. g zákona SNR č. 369/1990 Zb. o obecnom zriadení v znení neskorších predpisov sa uznieslo na tomto všeobecne záväznom nariadení :

**§ 1**

**Úvodné ustanovenia**

1. Toto všeobecne záväzné nariadenie upravuje podmienky predaja výrobkov a poskytovania služieb na trhových miestach na území obce Veľké Kosihy. Nariadenie sa nevzťahuje na predaj v stacionárnej sieti maloobchodu.
2. Všeobecne záväzné nariadenie určuje postup pri zriaďovaní trhového miesta, vrátane povinných náležitostí žiadosti o zriadenie trhového miesta, informuje o zriadených trhových miestach na území obce Veľké Kosihy, vymedzuje oprávnenia a povinnosti fyzických a právnických osôb pri predaji výrobkov a poskytovaní služieb na trhových miestach a oprávnenia dozoru pri kontrole dodržiavania tohto nariadenia.

**§ 2**

**Základné pojmy**

1. Na účely tohto nariadenia sa rozumie:
	1. trhovým miestom trhovisko, verejné priestranstvo určené na príležitostný trh alebo na ambulantný predaj (§ 2 ods. 1 písm. a) zákona o trhových miestach),
	2. trhoviskom nekryté alebo čiastočne kryté priestranstvo trvale vyhradené na sústredený predaj výrobkov a poskytovanie služieb,
	3. príležitostným trhom predaj výrobkov a poskytovanie služieb na priestranstve dočasne určenom na takýto predaj, najmä jarmoky, sezónne a výročné trhy a sústredený predaj vlastných použitých textilných, odevných, športových a iných spotrebných výrobkov v primeranom množstve fyzickými osobami medzi sebou,
	4. ambulantným predajom predaj v stánkoch s dočasným stanovišťom, predaj na prenosných predajných zariadeniach, predaj v pojazdnej predajni a sezónny predaj na verejnom priestranstve pred prevádzkarňou. Za stánok s dočasným stanovišťom a prenosné predajné zariadenie sa nepovažuje predajné zariadenie, na ktorého zriadenie sa vyžaduje stavebné povolenie podľa osobitného predpisu
2. Pre účely tohto VZN za trhové miesto považuje aj iné ako verejné priestranstvo alebo nebytový priestor, ktorý nie je prevádzkarňou, v ktorom sa uskutočňuje ambulantný predaj alebo príležitostný trh. To neplatí, ak ide o predaj vystavovateľom na veľtrhu alebo výstave alebo ak ide o predajnú akciu.
3. Za trhové miesto sa nepovažuje verejné priestranstvo, dočasne alebo trvalo prenajaté na predaj tovaru alebo poskytovanie služieb, ktoré organizačne, priestorovo a technologicky patrí prevádzkarni.

**§ 3**

**Povolenie na zriadenie trhového miesta a predaj výrobkov a poskytovanie**

**služieb**

1. **Trhové miesta na území obce Veľké Kosihy zriaďuje obec Veľké Kosihy.** Povolenie na zriadenie trhového miesta a na predaj výrobkov a poskytovanie služieb na území obce Veľké Kosihy vydáva na základe žiadosti Obec Veľké Kosihy.
2. **Žiadosť o zriadenie trhového miesta musí okrem údajov o žiadateľovi obsahovať**:
	1. určenie priestoru (adresa, rozsah, veľkosť),
	2. druh predávaných výrobkov a poskytovaných služieb,
	3. časové obdobie, na ktoré sa trhové miesto zriaďuje,
	4. predajný a prevádzkový čas,
	5. spôsob čistenia trhového miesta a likvidáciu komunálneho odpadu, zabezpečenie bezpečnosti predávajúcich a kupujúcich,
3. **Prílohou k žiadosti o povolenie na predaj výrobkov a poskytovanie služieb na trhovom mieste je aj**
4. **doklad preukazujúci splnenie požiadaviek na predaj výrobkov a poskytovanie služieb podľa osobitných predpisov, 3a) ak ide o predaj výrobkov a poskytovanie služieb, na ktorý sa taký doklad vyžaduje,**
5. **fotokópia strany označenej ako ZÁZNAMY DAŇOVÉHO ÚRADU z knihy**

**elektronickej registračnej pokladnice žiadateľa, na ktorej je zaznamenané pridelenie daňového kódu elektronickej registračnej pokladnice, alebo čestné vyhlásenie žiadateľa s uvedením ustanovení osobitného predpisu, 4a) že nie je povinný na predaj výrobkov a poskytovanie služieb používať elektronickú registračnú pokladnicu.**

1. Fyzická osoba, právnická osoba, ktorá chce pri cirkevných, kultúrnych, športových podujatiach alebo pri iných podobných akciách predávať aj mimo určených trhových miest, týmto nariadením musí mať k takémuto predaju a k zriadeniu trhového miesta povolenie obce.
2. Povolenie na zriadenie trhového miesta mimo miest určených týmto nariadením a na predaj výrobkov a poskytovania služieb na trhovom mieste vydáva obec na základe žiadosti osoby oprávnenej predávať výrobky a poskytovať služby na trhových miestach. Predajca je povinný oznámiť obci verejné priestranstvo, na ktorom chce predávať.
3. Predaj výrobkov a poskytovanie služieb na trhových miestach musí vyhovovať všeobecným, technickým, hygienickým a prevádzkovým podmienkam podľa osobitných predpisov.

**§ 4**

**Trhové miesta, správa príležitostných trhov na území**

**obce Veľké Kosihy**

1. Na území obce Veľké Kosihy sú zriadené nasledovné trhové miesta pre príležitostné trhy:
* verejné priestranstvo pri budove obecného úradu
* verejné priestranstvo pri autobusovej zastávke v časti Malé Kosihy
* budova kultúrneho domu
* pri príležitosti konania spoločenských podujatí: verejné priestranstvo – futbalové ihrisko
1. Povolenie na umiestnenie ambulantného predajného zariadenia na trhové miesta vydá správca trhového miesta – obec Veľké Kosihy.
2. Na určených trhových miestach sa môžu predávať výrobky a poskytovať služby, ktoré sú vymedzené v trhovom poriadku**.**
3. Trhovými dňami sú: pondelok, utorok, streda, štvrtok, piatok, sobota, nedeľa od 8.00 hod. do 18.00 hod.

**§ 5**

**Práva a povinnosti správcu trhoviska a príležitostného trhu**

1. Pre trhovisko a príležitostný trh je správca povinný vypracovať trhový poriadok a predložiť ho na schválenie obci. Obec schválený trhový poriadok vydá vo Všeobecne záväznom nariadení.
2. Trhový poriadok musí obsahovať:
3. určenie priestranstva trhoviska a príležitostného trhu,
4. označenie trhového miesta údajmi o druhoch predávaných výrobkov a poskytovaných služieb,
5. podmienky, za ktorých možno predaj výrobkov a poskytovanie služieb vykonávať
6. údaje o trhových dňoch, predajnom a prevádzkovom čase,
7. pravidlá prenajímania trhových miest, vrátane stánkov so stálym stanovišťom,
8. spôsob určenia nájomného za predajné zariadenie alebo za prenajatú plochu alebo
9. cenník vstupného na príležitostných trhoch – na základe platného VZN.
10. pravidlá dodržiavania čistoty a hygieny počas predaja výrobkov a poskytovania služieb a
11. po skončení prevádzky.
12. Správca trhoviska je povinný zabezpečiť zverejnenie trhového poriadku a dodržiavanie trhového poriadku a ostatných právnych noriem pri predaji výrobkov a poskytovaní služieb.
13. Správca trhoviska kontroluje u predávajúceho:
14. oprávnenie na podnikanie v danej oblasti podľa osobitných predpisov a povolenie na predaj výrobkov na trhových miestach,
15. doklad o nadobudnutí tovaru,
16. používanie elektronickej registračnej pokladnice, podľa osobitných predpisov,
17. udržiavanie poriadku, hygieny a čistoty počas predaja výrobkov a poskytovania služieb a po ich skončení,
18. dodržiavanie trhového poriadku,
19. primeranosť predaja vlastných použitých textilných, odevných, športových a iných spotrebných výrobkov občanmi medzi sebou na príležitostných trhoch.
20. primeranosť množstva týchto predávaných výrobkov posúdi správca trhoviska individuálne s prihliadnutím na charakter a stav predávaných výrobkov.
21. Pri predaji húb správca trhoviska kontroluje osvedčenie o odbornej spôsobilosti predávajúceho. Správca trhoviska bezodkladne informuje orgány dozoru, ak predávajúci nepredloží osvedčenie o odbornej spôsobilosti alebo ak predáva huby, ktorých predaj je zakázaný.
22. Oprávnenie na podnikanie (odsek 4 písm. a) ) a doklad o nadobudnutí tovaru (odsek 4 písm. b) sa nevyžadujú, ak ide o predaj vlastných použitých výrobkov občanmi medzi sebou v primeranom množstve a o predaj rastlinných a živočíšnych výrobkov z vlastnej drobnej pestovateľskej alebo chovateľskej činnosti, alebo lesných plodín fyzickými osobami o čom predávajúci predloží čestné vyhlásenie, že všetky predávané výrobky pochádzajú z jeho vlastnej pestovateľskej alebo chovateľskej činnosti, alebo že všetky ním predávané výrobky sú jeho vlastné použité výrobky predávané v primeranom množstve.

**§ 6**

**Zákaz predaja niektorých výrobkov**

1. **Na trhových miestach sa zakazuje predávať:**
2. zbrane a strelivo,
3. výbušniny a pyrotechnické výroby ,
4. tlač a iné veci, ktoré ohrozujú mravnosť ,
5. tabak a tabakové výrobky a výrobky, ktoré sú určené na fajčenie a neobsahujú tabak,
6. liehoviny, destiláty a spotrebiteľsky balené alkoholické nápoje, / zákaz sa nevzťahuje na predaj liehovín a destilátov na príležitostných trhoch /
7. jedy, omamné a psychotropné látky ,
8. lieky,
9. automobily, motocykle, ich súčiastky a príslušenstvo,
10. chránené druhy živočíchov , exempláre voľne žijúcich živočíchov a nebezpečné živočíchy, a invázne druhy živočíchov, živé zvieratá, zákaz podľa §6 písm. j) zákona č. 178/1998 Z.z. sa nevzťahuje na predaj sladkovodných rýb, domácej vodnej a hrabavej hydiny, domácich králikov, psov, mačiek, a drobných hlodavcov a na propagačné predajné podujatia organizované zväzmi a združeniami chovateľov zvierat na základe súhlasného stanoviska RVPS Komárno,
11. chránené rastliny, exemplárne rastliny a invázne druhy rastlín,
12. huby okrem čerstvých jedlých húb a spotrebiteľsky balených sušených húb, ktoré boli spracované v prevádzkarmi, ktorá spĺňa požiadavky podľa osobitných predpisov,
13. mlieko a mliečne výrobky, okrem prípadov, kedy ich predaj bude povolený rozhodnutím príslušného regionálneho úradu verejného zdravotníctva a orgánom dozoru,
14. kačacie a husacie vajcia,
15. výrobky z vajec,
16. mäso jatočného dobytka, ošípaných, teliat, kôz a kozliat, vrátane vnútorností a výrobkov z nich, mäso a výrobky z domácich zakáľačiek, mäso drobných zvierat a zveriny, masť,
17. z prívesu a nákladných áut s výnimkou zemiakov na zimné uskladnenie – takýto predaj je viazaný na povolenie obce,
18. lahôdkarské výrobky, cukrárenské výrobky.
19. Na predaj živých zvierat RVPS v Komárne vydá súhlasné stanovisko, ak budú splnené minimálne požiadavky týkajúce zdravia a dobrých životných podmienok zvierat.
20. Na trhových miestach je zakázané:
* manipulovať s predajnými miestami bez súhlasu správcu trhového miesta,
* predávať tovar mimo predajného zariadenia (trhového miesta),
* prevádzkovať hazardné hry a zúčastňovať sa na týchto hrách.

**§ 7**

**Druhy poskytovaných služieb**

Na trhových miestach obce Veľké Kosihy možno poskytovať tieto služby:

1. pohostinské a reštauračné, rýchle občerstvenie a stravovanie,
2. brúsenie nožov, nožníc a nástrojov,
3. oprava dáždnikov,
4. oprava a čistenie obuvi,
5. kľúčové služby.

**§ 8**

**Ambulantný predaj**

1. Ambulantný predaj mimo územia trhoviska a na priľahlých komunikáciách a pri cestách mimo obce Veľké Kosihy sa zakazuje.
2. **Na trhových miestach je dovolené predávať nasledovný tovar a výrobky**

**2.1. Produkty rastlinného pôvodu**

1. ovocie a zelenina, musí vyhovovať hygienickým požiadavkám podľa platných
2. predpisov predaja,
3. pekárenské a cukrárenské výrobky od oprávnených výrobcov, pri zabezpečení hygienických podmienok podľa platnej legislatívy,
4. iné originálne balené potravinárske výrobky od oprávnených výrobcov pri zabezpečení hygienických podmienok podľa platnej legislatívy.
5. predaj húb podľa § 5 zákona č. 178/1998 Z.z.,
6. malé množstvá prvotných produktov rastlinného pôvodu, ako zrno obilnín, pohánky, ciroku, prosa a kultúrnych druhov láskavca, suché strukoviny, olejniny, zemiaky, hlúbovú zeleninu, plodovú zeleninu, koreňovú zeleninu, cibuľovú zeleninu, strukovú zeleninu, listovú zeleninu, jadrové ovocie, kôstkové ovocie, bobuľové ovocie, škrupinové ovocie, byliny, pestované huby,
7. lesné plody, o predložení potvrdenia o súhlase k ich odberu od príslušného vlastníka, alebo správcu pozemku.

 **2.2. Produkty živočíšneho pôvodu:**

1. **prvotné produkty živočíšneho pôvodu:**
	* včelie produkty od prvovýrobcov zaregistrovaných na príslušnej regionálnej veterinárnej a potravinovej správe „ďalej len RVPS“. Malé množstvo včelieho medu je množstvo z vlastnej produkcie včelára priamo predané konečnému spotrebiteľovi, ktoré zodpovedá obvyklej spotrebe medu v domácnosti konečného spotrebiteľa. Med môže dodávať len včelár – prvovýrobca, ktorý je držiteľom včelstiev, vykonáva zber a balenie medu vo vlastných priestoroch,
* Malé množstvá vajec od prvovýrobcov zaregistrovaných na RVPS, najviac 60 ks netriedených jednému spotrebiteľovi /1 týždeň. Dátum minimálnej trvanlivosti vajec v malých množstvách je 28 dní od znášky a musia byť predané konečnému spotrebiteľovi do 21 dní od dátumu znášky. V mieste predaja musí byť informácia o tom, že ide o netriedené vajcia, identifikácia prvovýrobcu, informácia o dátume znášky, dátume minimálnej trvanlivosti a odporúčanie pre spotrebiteľa o spôsobe skladovania po nákupe v chlade,
* malé množstvá rýb od prvovýrobcov zaregistrovaných na RVPS ,

 pri jednotlivom priamom nákupe konečným spotrebiteľom v hodnote najviac 20,- €. Ryby môžu byť živé, zabité, vykrvené, vypitvané, bez hlavy a plutiev, chladené alebo mrazené vopred nebalené, prvovýrobca nesmie malé množstvá rýb krájať, filetovať, vykosťovať, sťahovať z kože, rezať, spracovať, baliť, musí zabezpečiť minimálne hygienické požiadavky na úpravu a manipuláciu, chladenie podľa nariadenia s ohľadom na ochranu pred kontamináciou. Predaj živých trhových konzumných rýb predajca pred začatím predaja ohlási na RVPS.

* malé množstvo mäsa z hydiny a z králikov od prvovýrobcov zaregistrovaných na RVPS, mäso musí pochádzať zo zdravej hydiny a zdravých králikov z vlastného chovu, v ktorom musia byť hydina, alebo králiky zabité. Chovateľov a ročná produkcia nesmie prekročiť 10 000 kusov hydiny a 2 500 kusov králikov. Hydinu a králikov môže prvovýrobca len zabiť a jatočne opracovať, očistiť, vychladiť, alebo zmraziť a vložiť do vhodného prepravného kontajnera, zabitú hydinu a králiky nemožno na farme deliť, porciovať, vykosťovať ani akokoľvek spracúvať, alebo baliť. Na etikete, alebo visačke pripevnene ku každému telu musia byť čitateľné údaje o pôvode mäsa (meno, priezvisko, adresa prvovýrobcu, obchodné meno a adresa prvovýrobcu, obchodné meno a adresa prevádzkovateľa, ktorý je podnikateľom). V mieste predaja musí byť upozornenie pre kupujúcich o tom, že mäso nie je veterinárne prehliadnuté a je určené na spotrebu v domácnosti spotrebiteľa po tepelnej úprave.
1. **mäso a mäsové výrobky** zo schválených potravinárskych prevádzok, alebo registrovaných maloobchodných predajní pre produkty živočíšneho pôvodu v zariadeniach schválených na tento účel príslušnými orgánmi verejného zdravotníctva,
2. **mlieko a mliečne výrobky** zo schválených potravinárskych prevádzok, alebo registrovaných maloobchodných predajní pre produkty živočíšneho pôvodu, v zariadeniach schválených na tento účel príslušnými orgánmi verejného zdravotníctva,
3. **vajcia,** triedené a označené ktoré pochádzajú zo schválených potravinárskych prevádzok a pri ich predaji sú zabezpečené hygienické požiadavky podľa platných predpisov,
4. **iné originálne balené potravinárske výrobky** od oprávnených výrobcov pri zabezpečení hygienických podmienok podľa platnej legislatívy v zariadeniach schválených na tento účel príslušnými orgánmi verejného zdravotníctva.

**2.3. Ostatný spotrebný tovar a výrobky:**

 **a) spotrebné výrobky –** knihy, denná a periodická tlač, drobné umelecké predmety adrobné remeselné výrobky – sezónne ozdobné a úžitkové predmety k veľkonočným sviatkom, pamiatke zosnulých alebo iným príležitostiam**.**

1. **Spotrebné výrobky,** najmä textilné výrobky, odevné výrobky, obuv, domáce potreby, elektrotechnické výrobky, drobný tovar, papierenské výrobky, kozmetika, drogériový tovar, a hračky, sa môžu predávať len na trhových miestach a v predpísanom čase.
2. **Elektrotechnické výrobky**, ktoré sú určené na napájanie z elektrickej siete, sa môžu predávať iba na trhových miestach, v ktorých sú vytvorené podmienky na bezpečné vysúšanie ich funkčnosti.
3. **Športové potreby** sa môžu predávať iba na trhových miestach v pojazdných predajniach.
4. **Vlastné po domácky spracované** drobné kuchynské potreby z dreva, košikárske výrobky a ostatné podomácky vyrobené výrobky, napr. z prútia**.**
5. Predávajúci sú povinní dodržiavať zásady zákona č. 272/1994 Z.z. o ochrane zdravia ľudí v znení neskorších predpisov a všetkých súvisiacich predpisov, udržiavať miesto predaja výrobkov a poskytovania služieb v čistote, po skončení predaja výrobkov a poskytovania služieb v čistote, po skončení predaja zanechá predajné miesto čisté a upratané.

**§ 9**

**Osoby oprávnené predávať výrobky a poskytovať služby na trhových**

**miestach**

 Na trhových miestach môžu na základe povolenia obce predávať výrobky a poskytovať služby:

1. fyzické osoby a právnické osoby oprávnené na podnikanie podľa osobitných predpisov,
2. fyzické osoby predávajúce rastlinné a živočíšne výrobky z vlastnej pestovateľskej alebo chovateľskej činnosti, alebo lesné plodiny,
3. občania predávajúci vlastné použité výrobky v primeranom množstve medzi sebou.

**§ 10**

**Povinnosti predávajúcich na trhových miestach**

1. Predávajúci na trhovom mieste je povinný:
2. označiť svoje predajné zariadenie podľa osobitných predpisov,
3. dodržiavať trhový poriadok trhoviska a príležitostného trhu,
4. používať elektronickú registračnú pokladnicu podľa osobitných predpisov,
5. udržiavať miesto predaja výrobkov a poskytovania služieb počas predaja v čistote,
6. po skončení predaja zanechať predajné miesto čisté a upratané,
7. zreteľne označiť predávané výrobky a poskytované služby cenou,
8. vykonávať pri predaji váženého tovaru váženie spôsobom umožňujúcim spotrebiteľovi kontrolu správnosti váženia.
9. vyradiť z predaja potraviny skazené, vzbudzujúce odpor alebo inak poškodené, deformované, znečistené chemicky alebo mikrobiologicky narušené, neznámeho pôvodu.
10. Predávajúci na trhovom mieste je povinný predložiť správcovi trhového miesta s ambulantným predajom (§ 4) a orgánu dozoru (§ 12 ods. 1):
11. doklad o oprávnení na podnikanie, povolenie na predaj výrobkov a poskytovanie služieb na trhovom mieste a preukaz totožnosti,
12. povolenie na užívanie predajného zariadenia a doklad o zaplatení nájomného za predajné zariadenie alebo predajnú plochu alebo doklad o zaplatení poplatku na príležitostných trhoch,
13. zdravotný preukaz a posudok príslušného orgánu na ochranu zdravia, ak to vyžaduje charakter predávaného tovaru a poskytovaných služieb,
14. pri predaji húb doklad o ich znalosti,
15. pri predaji lesných plodín doklad o ich nadobudnutí podľa osobitného predpisu,
16. doklad o nadobudnutí tovaru sa nevyžaduje, ak ide o predaj vlastných použitých výrobkov občanmi medzi sebou v primeranom množstve,
17. pri predaji rastlinných a živočíšnych výrobkov z vlastnej pestovateľskej a chovateľskej činnosti predloží predávajúci platný výmer na daň z nehnuteľnosti z príslušného kalendárneho roka, ak ide o občanov obce Veľké Kosihy, u občanov mimo obce vydá potvrdenie o vlastníctve príslušný úrad trvalého bydliska občana,
18. fotokópiu strany označenej ako ZÁZNAMY DAŇOVÉHO ÚRADU z knihy elektronickej registračnej pokladnice, alebo čestné vyhlásenie s uvedením ustanovení osobitného predpisu, že nie je povinný na predaj výrobkov a poskytovanie služieb používať elektronickú registračnú pokladnicu,
19. Ak predávajúci nepredloží požadované doklady, tak mu obec povolenie na predaj nevydá.
20. O vydaní povolenia na predaj obec telefonicky alebo elektronicky bezodkladne
	1. informuje Finančné riaditeľstvo Slovenskej republiky – číslo tel.: 0484317222 resp.
	2. Elektronickou poštou na adresu: trhove.miesto@financnasprava.sk.
21. Osoba oprávnená predávať výrobky na trhových miestach je povinná predložiť orgánom dozoru (§ 12 ods. 1) na ich požiadanie doklad o nadobudnutí predávaného tovaru, ak tie nadobudnú podozrenie, že predávané výrobky pochádzajú z inej ako vlastnej drobnej pestovateľskej alebo chovateľskej činnosti, alebo doklad o oprávnenom nadobudnutí predávaných lesných plodín.

**§ 11**

**Oprávnenie a riadenie prevádzky trhových miest**

1. Predaj výrobkov a poskytovanie služieb v súlade s týmto všeobecne záväzným nariadením riadi poverená osoba.
2. Správcom poverená osoba:
* musí byť pri výkone svojej funkcie viditeľne označená,
* vyberá a kontroluje úhradu miestnych poplatkov za zabratie verejného priestranstva,
* umožňuje prístup kupujúcich ku kontrolnej váhe a platným úradným overeniam,
* vytvára podmienky pre bezpečnosť a ochranu zdravia a požiarnu ochranu,
* zodpovedá za čistotu trhoviska, odvoz smetí ,
* o zistených nedostatkoch operatívne informuje správcu.
1. Za poručenie ustanovení tohto VZN a trhového poriadku môže správca trhoviska predávajúcemu zakázať predaj výrobkov, resp. poskytovanie služieb alebo vylúčiť ho z predaja.

**§ 12**

**Dozor a sankcie**

1. Dozor nad dodržiavaním zákona NR SR č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní v znení neskorších predpisov a ustanovení tohto nariadenia vykonávajú:
	1. Slovenská obchodná inšpekcia,
	2. Orgány úradnej kontroly potravín, ak ide o predaj potravín,
	3. Obec Veľké Kosihy.
2. V prípade porušovania jednotlivých ustanovení tohto trhového poriadku sú orgány vykonávajúce dozor oprávnené uložiť pokutu podľa § 12 zákona č. 178/1998 Z.z. v znení neskorších predpisov.

**§ 13**

**Priestupky**

1. Priestupku podľa zákona č. 178/1998 Zb. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní v znení neskorších predpisov, sa dopustí fyzická osoba, ktorá:
2. zriadila trhové miesto bez povolenia,
3. predáva výrobky a poskytuje služby na trhovom mieste bez povolenia,
4. predáva na trhovom mieste výrobky, ktorých predaj je zakázaný, alebo ktoré nie sú určené obcou na predaj,
5. predáva výrobky, ktoré sa môžu predávať len v prevádzkarňach tržníc, v prevádzkarňach trhovísk, v stánkoch s trvalým stanovišťom, na príležitostných trhoch, pred prevádzkarňou jej prevádzkovateľom a v pojazdných predajniach, mimo takto určených miest.
6. Priestupky podľa vyššieho uvedeného prejednávajú orgány dozoru**.**
7. Za priestupok sa uloží pokuta do výšky 8 000,- €. V blokovom konaní možno uložiť za priestupok podľa vyššie uvedeného pokutu do 4 000,- €.
8. Výnos pokút uložených Slovenskou obchodnou inšpekciou, orgánmi úradnej kontroly potravín je príjmom štátneho rozpočtu,

**§ 14**

**Súčinnosť**

Ak sa zamestnancom orgánov dozoru pri výkone úloh, na ktoré sú oprávnení, kladie fyzický odpor alebo ak sa im sťažuje alebo marí výkon dozoru podľa zákona č. 178/1998 Z.z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní v znení neskorších predpisov, alebo ak sa takýto odpor alebo prekážky očakávajú, môžu zamestnanci orgánov dozoru požiadať pri plnení týchto úloh o súčinnosť Policajný zbor.

**§ 15**

**Záverečné a zrušovacie ustanovenia**

1. Na predaj výrobkov a poskytovaných služieb na trhových miestach sa v plnom rozsahu vzťahujú ustanovenia zákona NR SR č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní v znení neskorších predpisov.
2. Toto všeobecne záväzné nariadenie č. 1/2015 schválilo Obecné zastupiteľstvo obce Veľké Kosihy na svojom zasadnutí uznesením č. 5/2015 dňa 21.05.2015 .
3. Toto všeobecne záväzné nariadenie nadobúda účinnosť dňa 06.06.2015 .
4. Dňom účinnosti tohto všeobecne záväzného nariadenia sa zrušuje Všeobecne záväzné nariadenie Obce Veľké Kosihy č. 2/2011 o podmienkach predaja výrobkov a poskytovania služieb

na trhových miestach.

Vo Veľkých Kosihách dňa 21.05.2015

 **Ing. Lajos Csóka**

 starosta obce